stanford-oval/wikipedia huggingface dataset:
תוכנית משחק
עלילה

במשחק האחרון בסדרה בין הבוסטון רבלס לניו יורק דוקס, ג'ו קינגמן (דויין ג'ונסון) עושה טאצ'דאון ומנצח את המשחק, תוך כדי התעלמות מהשחקן שהיה אמור למסור לו את הכדור, טראוויס סנדרס (מוריס צ'סטונס). בבוקר למחרת, ילדה בת 8 בשם פייטון קלי (מדיסון פטיס) מתדפקת על ביתו של ג'ו ומספרת לו שהיא בתו הביולוגית מגרושתו, ששלחה אותה לפגוש אותו. סטלה (קירה סדג'וויק) מנסה להניא את ג'ו מהרעיון לגדל אותה, וחושבת שזה לא יהיה טוב לתדמיתו לקראת תחילת משחקי הפלייאוף.
ג'ו משיק את מסעדתו החדשה, הוא הגיע להשקה עם פייטון אך יוצא ממנה בלעדיה. והעיתונים ושאר התקשורת משמיצים את ג'ו על כך שלקח ילדה בת 8 להשקה של מסעדה באמצע הלילה. סטלה מחליטה שהוא צריך תדמית אבהית חדשה ומכנסת עבורו מסיבת עיתונאים, העיתונאים לא חוסכים בביקורת על ג'ו, אך פייטון מצילה את המצב בכך שאומרת שג'ו מנסה ומשתדל, ושהוא האבא הטוב ביותר בעולם. לאחר מכן אומרת לג'ו שהוא חייב לה, והוא רושם אותה בתגובה לחוג בלט מקצועי אצל מוניק ואסקז (רוזלין סאנצ'ז). ג'ו מצטרף לאימוני הבלט לאחר שמוניק רוצה להוכיח לו שבלט לא פחות אתלטי מאשר פוטבול. לאחר מכן, ג'ו לוקח את פייטון וחברותיה לחוג לקניון.
בפלייאוף, בוסטון רבלס אמורים להתמודד נגד דנבר, לאחר מכן אינדיאנפוליס ואז בולטימור. הם מנצחים את המשחקים ומגיעים למשחק הגמר שנערך שוב נגד הניו יורק דוקס. סטלה מציעה לג'ו עסקה עם "הבורגרים של בלייק", מסעדת בורגרים מצליחה. כל מה שהוא צריך לעשות זה להזכיר את המוצר בריאיון לאחר הזכייה באליפות. במהלך ארוחת צהריים במסעדה עם מוניק ופייטון, מגלה פייטון בטעות שאמא לא יודעת שהיא איתו, ושהיא הייתה אמורה ללכת לתוכנית בלט למשך החודש, אך בסוף ברחה אליו. לאחר מכן יש לפייטון תגובה אלרגית לבוטנים, והיא נלקחת לבית חולים אך לבסוף התברר שנפגעה יחסית במידה קלה. ג'ו נפגש עם קרן, גיסתו והאפוטרופוס החוקי של פייטון, ובכך הוא מתוודע למותה של שרה (אשתו לשעבר ואמו של פייטון) שנהרגה בתאונת דרכים לפני חצי שנה. בעודה שוכבת בבית החולים, שומעת פייטון את סטלה אומרת שפייטון היא הסחת דעת לג'ו. לאחר מכן, בוחרת ללכת עם קרן ולעזוב את ג'ו. במשחק האליפות, ג'ו לא במיטבו ומשחק בצורה חלשה מאוד, לאחר מכן הוא נפצע לאחר תיקול אגרסיבי של אחד משחקני הקבוצה היריבה, מוחלף ויוצא מן המשחק. בעודו יושב בחדר ההלבשה, קרן ופייטון חוזרות והוא מחבק את שתיהן, וקרן מאפשרת לפייטון לעבור לחיות עם ג'ו. הוא מקבל כוחות מחודשים, חוזר למשחק, ומוסר את המסירה המכרעת לסנדרס שמנצח את המשחק. בריאיון של אחרי המשחק, ג'ו לא ממש את האופציה העסקית עם הבוגרים של פאני, ובמקום זה הוא אומר שהוא לוקח את פייטון הביתה.
דמויות

ג'ו קינגמן (דויין ג'ונסון) - הדמות הראשית בסרט והקווטברק של בוסטון רבלס, מתחיל בתור שחצן ויהיר, אך פייטון מרככת אותו עם הזמן.
פייטון קלי (מדיסון פטיס) - בתו של ג'ו בת ה-8. אמה, שרה, שהיא גם אשתו לשעבר של ג'ו, נהרגה בתאונת דרכים. רגישה וחובבת בלט.
סטלה פק (קירה סדג'וויק) - הסוכנת של ג'ו. תחמנית ומנסה להסית את ג'ו כנגד פייטון, חושבת רק על כסף.
מוניק ואסקז (רוזלין סאנצ'ז) - מאמנת הבלט של פייטון. מתחילה לאמן גם את ג'ו בבלט כדי להוכיח לו שבלט הוא גם ענף ספורט ולא פחות אתלטי מאף ענף אחר.
קרן קלי (פייג' טורקו) - גיסתו של ג'ו והאפוטרופוס החוקית של פייטון.
טראוויס סאנדרס (מוריס צ'סטונס) - חבר קבוצתו של ג'ו (בוסטון רבלס), מלמד את ג'ו לגבי אבהות ואב בעצמו.
קייל קופר (הייז מקארתור) - חבר קבוצתו של ג'ו, לא חכם במיוחד ונוהגים לרדת עליו.
ג'אמל וובר (בריאן ג. וויט) - חבר קבוצתו של ג'ו.
מדיה

הסרט יצא בדיסני די.וי.די ובדיסני בלו ריי ב-22 בינואר 2008. והצליח להישאר ברשימת ה־50 הראשונים של השירות, בזמן שמכניס יותר מ־48 מיליון דולר.
הערות שוליים

↑  The Game Plan (2007) - Financial Information, The Numbers
↑  The Game Plan (2007) - Andy Fickman | Synopsis, Characteristics, Moods, Themes and Related | AllMovie (באנגלית), נבדק ב-2024-04-27
פרס חיים הרצוג

| --- | --- |
 מדינה:  ישראל 
 הגוף המעניק:  יד חיים הרצוג 
 נקרא על שם:  חיים הרצוג 
 אתר רשמי
 
פרס חיים הרצוג לתרומה ייחודית למדינת ישראל הוא פרס ישראלי המוענק לישראלים "מובילים ומעוררי השראה, אשר הותירו חותם משמעותי בפועלם". הפרס קרוי על שם נשיא מדינת ישראל השישי חיים הרצוג ומוענק על ידי עמותת יד חיים הרצוג והאוניברסיטה העברית בירושלים. הפרס מוענק מדי שנתיים ביום האזכרה להרצוג, שנפטר בי' בניסן. בשנת 2022 הנשיא המכהן ובנו של חיים הרצוג יצחק הרצוג השתתף בטקס הענקת הפרס. בין הזוכים נמנים אנשי מערכת הביטחון (ובהם הרמטכ"ל צבי צור, ראשי המוסד מאיר דגן ואפרים הלוי והאלופים עמוס חורב וישעיהו גביש), אנשי חינוך (ובהם דב לאוטמן ושמשון שושני) ועוד.
הערות שוליים

↑  https://www.inn.co.il/news/546824
|  פרסים ישראליים  |
| --- | --- | --- |
| פרסים כלליים | פרס ישראל • פרס משרד החינוך והתרבות • פרס וולף • פרס א.מ.ת. • פרס דן דוד • פרס רוטשילד • פרס ירושלים • פרס בראשית • פרס יושב-ראש הכנסת לאיכות החיים |  |
| ציונות | פרס בגין • פרס בוני ציון • פרס יגאל אלון • פרס הרצל (הרצליה) • פרס בן-גוריון • פרס היצירה בתחום הציונות • פרס מוסקוביץ' לציונות • פרס ירושלים (ערוץ 7) • פרס שומר ציון |  |
| טכנולוגיה | פרס ביטחון ישראל • פרס ראש הממשלה ליזמות ולחדשנות • פרס ראש הממשלה לחדשנות בתחום תחליפי נפט |  |
| מדעים מדויקים | פרס אברבנאל  • פרס ארדש • פרס הארווי • פרס לויצקי • פרס נסיהו • פרס קריל |  |
| מוזיקה | פרס אקו"ם • פרס ראש הממשלה לקומפוזיטורים • פרס עמ"י |  |
| ספרות | פרס ביאליק • פרס ברנר • פרס זאב • פרס טשרניחובסקי • פרס ספיר • פרס ברנשטיין • פרס גפן • פרס עומר • פרס רופין • פרס קוגל • פרס היצירה לסופרים עבריים • פרס רעיית נשיא המדינה לשירה עברית |  |
| אמנות פלסטית | פרס עידוד היצירה לאמנות פלסטית • פרס האמן הצעיר • פרסי מוזיאון ישראל • פרסי מוזיאון תל אביב • פרס אנדי • פרס קרן גוטסדינר לאמן ישראלי צעיר • פרס הרמן שטרוק • פרס רפפורט • פרס שיף • פרס היצירה הציונית • פרס ליאון קונסטנטינר • פרס קרן מנדל ואווה פונדיק לאמנות ישראלית |  |
| ספרות תורנית | פרס הרב עובדיה יוסף לכתיבה הלכתית • פרס הרב קוק לספרות תורנית • פרס ירושלים לספרות תורנית • פרס לספרות תורנית בני ברק • פרס הרב מימון • פרס הרב טולידאנו לספרות תורנית • פרס הרב בר שאול |  |
| עיתונות | פרס סוקולוב • פרס דוש לקריקטורה • פרס עיפרון הזהב |  |
| קולנוע וטלוויזיה | פרס האקדמיה לטלוויזיה • פרס אופיר • פרס גרוס למצוינות באנימציה |  |
| תרומה לחברה | אות הנשיא להתנדבות • פרס זוסמן-ג'וינט • פרס ירושלים לאחדות ישראל |  |
משפחת רובינסון השווייצרית (סרט, 1960)

| --- | --- |
כרזת הסרט
כרזת הסרט
 מבוסס על:  הרומן "משפחת רובינסון השווייצרית"
 בימוי:  קן אנאקין
 הופק בידי:  וולט דיסני
 תסריט:  לוול הוולי 
 עריכה:  פיטר בויטה 
 שחקנים ראשיים:  ג'ון מילס דורותי מקגוויר ג'יימס מקארתור ססואה הייאקאווה
 מוזיקה:  ויליאם אלווין
 צילום:  הארי וקסמן
 מדינה:  ארצות הברית 
 חברת הפקה:  חברת וולט דיסני 
 חברה מפיצה:  בואנה ויסטה
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  21 בדצמבר 1960
 משך הקרנה:  128 דק' 
 שפת הסרט:  אנגלית 
 סוגה:  סרט הרפתקאות, סרט מבוסס יצירה ספרותית, סרט ילדים, סרט שודדי ים 
 מקום התרחשות:  אוקיאניה 
 תקציב:  4,000,000 דולר
 הכנסות:  40,000,000 דולר
 הכנסות באתר מוג'ו:   swissfamilyrobinson
 דף הסרט ב־IMDb
 
משפחת רובינסון השווייצרית (באנגלית: Swiss Family Robinson) הוא סרט הרפתקאות הישרדות אמריקאי משנת 1960.
התסריט מבוסס בחלקו על הספר משפחת רובינסון השווייצרית של יוהאן דוד ויס (אנ') משנת 1812. הסרט צולם באי טובגו ובאולפני פיינווד בלונדון.
התסריט שונה לפי בקשת דיסני כדי להפוך את הסרט לסרט הרפתקאות תוסס עם רומנטיקה. נוספה דמות נשית של נערה עם ריב רומנטי בין שני אחים על אהבתה. נוספו כאן הפיראטים שממלאים חלק ניכר מהעלילה, בעיקר בהתקפה הגדולה שלהם על משפחת רובינסון שמסתיימת בתבוסתם.
תקציר העלילה

הזמן, תחילת המאה ה-19. משפחת רובינסון מברן, האב ויליאם (ג'ון מילס), האם אליזבת (דורותי מקגוויר) והבנים פריץ (ג'יימס מקארתור), ארנסט (טומי קירק) ופרנסיס (קווין קוקורן) מוצאת את עצמה בתוך ספינת מפרש תקועה על סלעים ליד יבשה לאחר שהקבניט והצוות נמלטו. הם רצו להימלט ממלחמות נפוליון ולהגיע לגינאה החדשה.
הם מצליחים לבנות רפסודה ולהגיע ליבשה עם ציוד ועם שני כלבים דניים גדולים שהשאיר הקברניט. הם מתארגנים וחוזרים לספינה אך מבחינים בספינת פיראטים. ויליאם מניף דגל של הסגר בגלל מחלה והפיראטים עוזבים.
לאט לאט הם בונים בית עץ עם כל הנוחיות האפשרית, פוגשים חיות רבות כמו טיגריס, יען, קוף ועוד. פריץ וארנסט בונים סירת מפרש ויוצאים לתור את החוף ולקבוע אם המדובר באי. הם מבחינים בספינת הפיראטים ולידה ספינה שבוייה. לידם כפותים הקפטן (ססיל פארק) ונער סיפון.
מנהיג הפיראטים, קואלה (ססואה הייאקאווה) דורש כופר. הקפטן מסכים להפליג לבסיס בריטי ולהביא את הכסף. פריץ וארנסט משחררים במהירות את הנער ורצים לתוך הג'ונגל כשהפיראטים רודפים אחריהם. פריץ מותקף על ידי נחש אנקונדה ענק וארנסט מציל אותו. תוך כדי המסע שלהם הם מגלים שנער הסיפון שהוא בשם ברטי הוא למעשה נערה בשם רוברטה (ג'נט מונרו). כבר בשלב זה הם מתחילים לריב על ליבה.
לבסוף הם מצליחים להגיע להורים ופרנסיס. רוברטה מתקבלת לתוך המשפחה. וילאם מתחיל להתכונן לקראת המפגש עם הפיראטים. הם לוקחים את חומר הנפץ ואמצעי הלחימה מהספינה ומפוצצים אותה כדי שהפיראטים לא יבחינו בה.
הם מחליטים לעלות על גבעה שלטת בעת ההתקפה, בונים מכשולים ויצרים רימוני יד בצורת אגוזי קוקוס. הם מצליחים לחפור בור אליו נכנס טיגריס רעב ולכסות אותו בעלים. כאשר רוברטה מבחינה בספינת הפיראטים על ידי החוף, היא מזעיקה את כולם שעולים לגבעה.
עשרות פיראטים חמושים בנשק קר וחם יורדים לחוף ומסתערים לעבר הגבעה. הם עוברים על גשר שהרובינסונים ממוטטים, נופלים לבור של הטיגריס שמשסע אותם ונהרגים מפצצות אגוזי הקוקוס ומבולי העץ שמושלכים עליהם. חלק קטן ובתוכם קואלה, מצליחים לאגף את המתגוננים ומתנהל קרב פנים אל פנים. ברגע המכריע מגיעה ספינת התותחים של הקפטן שפותחת באש תותחים על הסירות וספינת הפיראטים ומפוצצת אותן והם בורחים.
לבסוף מחליט ארנסט לחזור עם הקפטן ללונדון רוברטה ופריץ הנאהבים מחליטים להישאר וכן ההורים ופרנסיס. הקפטן אומר לוויליאם כי בקרוב האי הזה יהיה מושבה בריטית והוא יהיה המושל הראשון.
צוות השחקנים

| שם השחקן/ית | שם הדמות | הערות |
| --- | --- | --- |
| ג'ון מילס | ויליאם רובינסון | האב |
| דורותי מקגוויר | אליזבת רובינסון | האם |
| ג'יימס מקארתור | פריץ רובינסון | הבכור |
| טומי קירק | ארנסט רובינסון | הבן האמצעי |
| קווין קוקורן | פרנסיס רובינסון | הבן הצעיר |
| ססיל פארקר | קפטן מורלנד |  |
| ג'נט מונרו | רוברטה | נכדתו של הקפטן |
| ססואה הייאקאווה | קואלה | מנהיג הפיראטים |
הגבלות על הסרט

בשנת 2021 הגבילה דיסני את הסרט לילדים מגיל 7, היות שיש בו "תכנים פוגעניים וסטריאוטיפיים", והוא מציג את הפיראטים ממוצא אסייתי וים תיכוני בצורה שלילית.
הערות שוליים

↑  צביה בלום, "תכנים פוגעניים": דיסני הגבילה סרטי ילדים, באתר ישראל היום, ‏25/1/2021
טרטריה

ערך זה עוסק באזור הכולל את מזרח ומרכז אסיה. אם התכוונתם לתאוריית קשר על ציוויליזציה אבודה, ראו .
מפה של טרטריה העצמאית (בצהוב) וטרטריה הסינית (בסגול), בשנת 1806.
טרטריה או טרטריה הגדולה (בלטינית: Tartaria Magna) היה כינוי לאזור היסטורי באסיה שנמצא בין הים הכספי – הרי אורל והאוקיינוס השקט. היה זה מונח גורף ששימש את האירופאים לאזורים במרכז אסיה, צפון אסיה ומזרח אסיה שאינו ידוע לגאוגרפיה האירופית. הוא הקיף את האזור העצום של הערבה הפונטית-כספית, הוולגה אוראל, הקווקז, סיביר, אסיה הפנימית, מונגוליה ומנצ'וריה.
מפת טרטריה ותיאורו של ג'ובאני בוטרו מתוך "Relationi universali" שלו (ברשה, 1599).
הידע על מנצ'וריה, סיביר ומרכז אסיה באירופה לפני המאה ה-18 היה מוגבל. האזור כולו היה ידוע בפשטות כ"טרטריה", ותושביו – כ"טרטרים". בתקופה המודרנית הקדומה, ככל שהבנת הגאוגרפיה גברה, האירופאים החלו לחלק את טרטריה לחלקים עם קידומות המציינות את שם הכוח השליט או את המיקום הגאוגרפי. לפיכך, סיביר הייתה "טרטריה הגדולה" או "טרטריה הרוסית", "החאנת" קרים הייתה "טרטריה הקטנה", מנצ'וריה – "טרטריה הסינית", ומערב מרכז אסיה (לפני שהפכה לרוסיה של מרכז אסיה) נודעה "כטרטריה העצמאית".
הדעות האירופיות על האזור היו לרוב שליליות, ושיקפו את מורשת הפלישות המונגוליות שמקורן באזור זה. מקור המונח בהרס הנרחב שהפיצה האימפריה המונגולית. הוספתה של ה-ר' הנוספת ל"טטרית" רימזה על טרטרוס, תחום דמוי גיהנום במיתולוגיה היוונית. במאה ה-18, תפיסות של סיביר או טרטריה ותושביה כ"ברבריות" על ידי סופרי הנאורות קשורות למושגים עכשוויים של ציוויליזציה, פראיות וגזענות.
ראו גם

קוזאקים
אורדת הזהב
חאנות קרים
האימפריה המונגולית
טטרים
הערות שוליים

↑  Elliott, "The Limits of Tartary", 625
↑  Ibid., 626
↑  Vermeulen, "Before Boas", 88
↑  Sela, "L'invention", 542
↑  Elliott, Op. Cit., 626
↑  Wolff, "Global Perspective", 448
יד בשווי מיליון דולר

| --- | --- |

כרזת הסרט באנגלית
 מבוסס על:  סיפור אמיתי
 בימוי:  קרייג גילספי
 הופק בידי:  ג'ו רות', מארק קיארדי וגורדון גריי
 תסריט:  טום מקארתי
 עריכה:  טטיאנה ריגל
 מוזיקה:  א. ר. רחמן
 צילום:  גיולה פדוס
 מדינה:  ארצות הברית
 חברת הפקה:  סרטי וולט דיסני, Roth Films, Mayhem Pictures 
 חברה מפיצה:  סרטי אולפני וולט דיסני
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  6 במאי 2014
 משך הקרנה:  124 דקות
 שפת הסרט:  אנגלית ומעט הינדי
 סוגה:  סרט ביוגרפי, סרט ספורט, סרט דרמה 
 מקום התרחשות:  מומבאי, אטלנטה, לוס אנג'לס 
 תקציב:  25 מיליון דולר
 הכנסות:  38.3 מיליון דולר (25 בספטמבר 2014)
 הכנסות באתר מוג'ו:   milliondollararm
 אתר רשמי
 דף הסרט ב־IMDb
 
יד בשווי מיליון דולר (באנגלית: Million Dollar Arm) הוא סרט קולנוע אמריקאי המתאר את השתלבותם של ספורטאים הודים, בעיקר שחקני קריקט, בקבוצות הבייסבול בארצות הברית.
הסרט, בבימויו של קרייג גליספי(אנ'), על פי תסריט של טום מקארתי, הופץ ב-2014. התסריט מבוסס על סיפורם האמיתי של שחקני הבייסבול רינקו סינג ודינש פאטל, שזכו בתוכנית מציאות בהודו שארגן סוכן השחקנים ג'י בי ברנסטין.
עלילה

ג'יי. בי. ברנסטיין(אנ') (ג'ון האם) ושותפו אש וסודבן(אנ') (את דמותו מגלם השחקן אסיף מנדווי(אנ')) הם שני סוכני ספורטאים(אנ') שפרשו מעבודתם בחברה גדולה לטובת קריירה עצמאית. לדאבונם, כל הספורטאים בהם טיפלו פרשו ממשחק וניסיונם לגייס לסוכנותם את כוכב הפוטבול פופו נכשל.
בחיפוש אחרי שווקים חדשים גילה ג'יי. בי. את משחק הקריקט בהודו. לדעתו ניתן להכשיר כוכב קריקט להיות מגיש(אנ') בבייסבול. ג'יי. בי. שכנע את המשקיע ויל צ'אנג(אנ') (צי מא(אנ')) לתמוך בתוכנית ויצא להודו. בהודו ארגן ג'יי. בי. תוכנית מציאות בשם יד בשווי מיליון דולר בה התחרו המתמודדים על יכולת זריקה מהירה למטרה. שני הזוכים בתחרות זכו בסכומים של 100,000 דולר למקום הראשון ו-10,000 למקום השני ואחד מתנאי התחרות היה הסכמתם מראש לנסיעה לארצות הברית לצורך המשך אימון והצגה בפני קבוצות המחפשות זורק. אחד מתנאיו של צ'אנג היה שהזוכים יוכלו לעמוד למבחן כזורקי בייסבול תוך שנה אחת בלבד.
ג'יי. בי. מצא מאמן בשם טום האוס(אנ') (ביל פקסטון) שהסביר לו שטכניקת הזריקה בקריקט שונה מהותית מטכניקת הזריקה בבייסבול, ולכן שנה אינה מספיקה על מנת להכשיר אדם להתחרות על מקום באחת מקבוצות ליגת העל, אולם ג'יי. בי. שצ'אנג הקציב לו שנה בלבד, שכנע את האוס שאין לו מה להפסיד מניסיון כזה ולעומת זאת יש לו אפשרות להרוויח והאוס הסכים לאתגר.
ג'יי. בי. טס להודו, שם הוא פוגש את עומס התנועה, את הצפירות בלתי פוסקות ואת הדרך ההודית לניהול עסקים. הסוכן ששכר, ריי (אלן ארקין) מייעץ לו לזרז תהליכים על ידי מתן תשלומים נוספים, להפתעתו זה עוזר. ג'יי. בי. שוכר את עמית, הודי מקומי שמתיימר להבין בביסבול כמתורגמן ויוצא למסע בערים אחדות בהודו על מנת לחפש מועמדים לתחרות. בתחרות זוכים רינקו סינג (סוראג' שארמה) ודינש פטאל (מדהור מיטל(אנ')) אותם הוא מביא לארצות הברית.
הצעירים ההודים עושים כמה טעויות ושטויות ואחרי שהפעילו את אזעקת החירום במלון אותו סידר להם ג'יי. בי. הוא נאלץ לקחת אותם ולשכן אותם בביתו. שם הם פגשו את ברנדה (לייק בל), מתמחה ברפואה השוכרת מג'יי. בי. ביתן בחצר ביתו והיחידה שגילתה בהם עניין אמיתי. בעזרתה ובעזרת הטלוויזיה הם שיפרו את האנגלית שלהם.
ג'יי. בי. הביא את הבחורים למסיבה אצל פופו, אולם הם השתכרו והטיפול בהם גרם לו פעם נוספת לאבד את הסיכוי להחתים אותו על חוזה לייצוגו. בעקבות האירוע ואחרי שיחה עם ברנדה המאשימה אותו שאינו מתעניין בבחורים וכי הוא מתייחס אליהם עסקית בלבד, הוא התחיל לגלות בהם עניין ולבלות יותר בחברתם.
שנה חלפה מאז שחתם על הסכם עם צ'אנג ולכן ג'י בי ארגן מופע, אליו הוזמנו עיתונאים, מאמנים וניידות שידור. הבחורים היו צריכים להראות במופע את יכולת הזריקה שלהם, אולם הבחורים היו נרגשים מאוד ועמדת הזריקה לא הייתה בנויה נכון ולכן הביצועים שלהם, שהיו טובים יחסית, לא הצליחו להרשים ולכן אף קבוצה לא הציעה להם חוזה.
ג'י. בי. חש כישלון, אבל צ'אנג אמר לו שהוא עמד בהתחייבות להביא שני בחורים לרמת בחינה תוך שנה ושמבחינתו ג'יי. בי. יכול לנסוע פעם נוספת להודו להביא מועמדים חדשים. ברנדה יחד עם האוס שכנעו את ג'יי. בי. שלבחורים מגיע ניסיון נוסף והאוס דאג שמאמן הפיטסבורג פיירטס יבוא לצפות בניסיון השני. ג'י בי השתכנע ודאג שהפעם שני הבחורים יהיו רגועים, הם זרקו את הכדורים מהר ולמטרה וקיבלו חוזה מטעם הפיטסבורג פיירטס.
הג'ונגל מת מצחוק 2

| --- | --- |

כרזת הסרט בעברית
 מבוסס על:  George of the Jungle 
 בימוי:  דייויד גרוסמן 
 הופק בידי:  גרג הופמן, ג'ורדן קרנר
 תסריט:  ג'ורדן מופט
 עריכה:  אלן קודי
 שחקנים ראשיים:  כריסטופר שואורמן ג'ולי בנץ אנגוס ט. ג'ונס תומאס היידן צ'רץ כריסטינה פיקלס מרג'יאן הולדן אריקה היינאץ דין וגאס
 מדבבים:  ג'ון קליז מייקל קלארק דאנקן ג'ון קאסיר קווין גרוואטרט קווין מיכאל ריצ'רדסון טרס מקנייל די בראדלי בייקר קית סקוט
 מוזיקה:  ג'יי. איי. סי. רדפורד
 צילום:  דוד בר
 מדינה:  ארצות הברית ארצות הברית
 חברת הפקה:  סרטי וולט דיסני The Kerner Entertainment Company DreamWorks Classics Jay Ward Productions
 חברה מפיצה:  סרטי וולט דיסני, דיסני+ 
 שיטת הפצה:  וידאו על פי דרישה, ישירות לווידיאו 
 הקרנת בכורה:  ארצות הברית 21 באוקטובר 2003 ישראל 2003
 משך הקרנה:  כ-87 דקות
 שפת הסרט:  אנגלית
 סוגה:  סרט קומדיה, סרט הרפתקאות, סרט לכל המשפחה
 מקום התרחשות:  אפריקה 
 סרט קודם:  הג'ונגל מת מצחוק
 דף הסרט ב־IMDb
 
הג'ונגל מת מצחוק 2 (באנגלית: George of the Jungle 2, "ג'ורג' מהג'ונגל 2") הוא סרט קומדיה והרפתקאות אמריקאי לכל המשפחה, המשמש כסרט המשך לסרט "הג'ונגל מת מצחוק" של חברת וולט דיסני משנת 1997. הסרט בוים על ידי דויד גרוסמן, נכתב על ידי ג'ורדן מופט, והופק על ידי גרג הופמן וג'ורדן קרנר.
רוב השחקנים והמדבבים מהסרט הקודם חזרו לשחק גם בסרט זה, מלבד ברנדן פרייזר אותו החליף כריסטופר שואורמן, לזלי מאן אותה החליפה ג'ולי בנץ והולנד טיילור אותה החליפה כריסטינה פיקלס. בסרט זה מככבים גם באמצעות משחק או דיבוב אנגוס ט. ג'ונס, תומאס היידן צ'רץ, ג'ון קליז, מייקל קלארק דאנקן ודי בראדלי בייקר.
הסרט הופץ ברחבי העולם להקרנה ביתית. הסרט הופץ לראשונה בארצות הברית ב-21 באוקטובר 2003, ואילו גם בישראל באותה שנה. אורך הסרט הוא כ-87 דקות ושפתו היא אנגלית.
תקציר העלילה

הסרט מתרחש שש שנים לאחר סיום הסרט המקורי, בהן ג'ורג' ואורסולה נשאו והביאו ילד לעולם. ביאטריס, אמא של אורסולה, עדיין איננה מקבלת את האהבה של ג'ורג' ואורסולה, ולכן היא זוממת ומיישמת תוכנית מרושעת - להפנט את אורסולה ולגרום לה לעזוב את ג'ורג' ולהחריב את הג'ונגל. החבר'ה מהיער מגיעים ללאס וגאס כדי להציל את אורסולה ולמנוע את השמדת הג'ונגל.
שחקנים, מדבבים ודמויות > שחקנים

כריסטופר שואורמן - ג'ורג'
ג'ולי בנץ - אורסולה
אנגוס ט. ג'ונס - ג'ורג' ג'וניור
תומאס היידן צ'רץ - לייל
כריסטינה פיקלס - ביאטריס
מרג'יאן הולדן - סאלי
אריקה היינאץ - קובלסקי
דין וגאס - חקיין של אלביס פרסלי
שחקנים, מדבבים ודמויות > מדבבים

ג'ון קליז - קוף
מייקל קלארק דאנקן - אריה
ג'ון קאסיר - רוקי / ארמנדו
קווין גרוואטרט - טוקי
קווין מיכאל ריצ'רדסון - קוף גרפי / שימפנזה
טרס מקנייל - טיגריס / כבש פיל
די בראדלי בייקר - דקסטר הקוף / תאו מים
קית סקוט - מספר
הפצה

שבוע לפני התאריך המקורי של הפצת הסרט, חברת "קטרפילר" תבעה את דיסני מפני שחששה שהסרט יכול לפגוע בסימן המסחרי שלה. חברת "קטרפילר" ביקשה צו מניעה בשביל למנוע את הפצת הסרט, אך היא לא הצליחה לקבל.
ראו גם

הג'ונגל מת מצחוק
נשף סיום (סרט)

| --- | --- |

 בימוי:  ג'ו נוסבאום 
 הופק בידי:  טד גריפין
 תסריט:  קייטי ווש 
 עריכה:  ג'פרי מ. וורנר 
 שחקנים ראשיים:  דין נוריס, פיית' פורד, קמרון מונאהן
 מוזיקה:  דבורה לורי 
 צילום:  Byron Shah 
 מדינה:  ארצות הברית 
 חברת הפקה:  סרטי וולט דיסני, Rickshaw Productions 
 חברה מפיצה:  סרטי אולפני וולט דיסני
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  2011
 משך הקרנה:  104 דק' 
 שפת הסרט:  אנגלית 
 סוגה:  סרט רומנטי, סרט קומדיה, סרט נעורים, דרמה קומית, קומדיה רומנטית 
 מקום התרחשות:  מישיגן 
 הכנסות באתר מוג'ו:   prom
 אתר רשמי
 דף הסרט ב־IMDb
 
נשף סיום (באנגלית: Prom) הוא סרט אמריקאי מסוגת קומדיית נעורים משנת 2011.
תקציר העלילה

הזמן מתקרב לנשף הסיום השנתי של בוגרי התיכון, נובה היא חברה בוועדת המארגנים של הנשף ביחד עם חברייה מיי, אלי, ברנדון ורולו. הם כבר סיימו להכין את הקישוטים והתפאורה לנשף והכול כבר מוכן ונובה מקווה שברנדון, בו היא מאוהבת, יציע לה ללכת לנשף ביחד עמו. בנוסף לכך שהרבה מחכים ומתרגשים לקראת הנשף האירוע מהווה גם מקור לדאגה כמו לשמשל שלוייד מתלונן בפני אחותו החורגת טס שאין לו מישהי ללכת איתה ביחד לנשף והיא ממליצה לו להזמין מישהי לנשף ולא משנה מי ומיי מגלה שהיא והחבר שלה התקבלו ללימודים בשתי אוניברסיטאות שונות. ג'ורדן מוצאת עגיל במכונית של החבר שלה וחוששת שהוא בוגד בה ומנהל בית הספר מציב בפני ג'סי תנאי שאם לא יעזור לנובה בהכנות לקראת נשף הסיום הוא לא יוכל להיות בעל דיפלומה של בוגר תיכון.
צוות השחקנים הראשי

איימי טיגרדן - נובה פרסקוט
תומאס מקדונל - ג'סי ריצ'טר
דניאל קמפבל - סימון דניאלס
קמרון מונאהן - קורי דויל
נולן סוטילו - לוקאס ארנז
ניקולס בראון - לויד
יין צ'נג - מיי קוואן
ג'ארד קוסניץ - ג'סטין ווקסלר
דבון ניקסון - טיילר בארסו
קיילי בונבורי - ג'ורדן לונדלי
רייני רודריגז - טס' טוראס
ג'ונת'ן קלץ - ברנדון רוברטס
כריסטין אליז - סנדרה ריצ'טר
פיית' פורד - קיטי פרסקוט
דין נוריס - פרנק
ג'ו אדלר - רולו
החיפושית בהילוך גבוה

| --- | --- |

כרזת הסרט
 בימוי:  אנג'לה רובינסון 
 הופק בידי:  רוברט סימונדס 
 תסריט:  רובר בן גארנט, מיילס מילר, אלפרד גוף, תומאס לנון 
 עריכה:  ונדי גרין בריקמונט 
 שחקנים ראשיים:  לינדזי לוהן ג'סטין לונג ברקין מאייר מאט דילון מייקל קיטון
 מוזיקה:  מארק מות'רסבו 
 צילום:  גרג גרדינר 
 מדינה:  ארצות הברית 
 חברת הפקה:  סרטי וולט דיסני, רוברט סימונדס הפקות 
 חברה מפיצה:  בואנה ויסטה
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  22 ביוני 2005 (ארצות הברית) 28 ביולי 2005 (ישראל)
 משך הקרנה:  101 דק' 
 שפת הסרט:  אנגלית 
 סוגה:  סרט קומדיה, סרט לכל המשפחה, סרט פנטזיה 
 תקציב:  50 מיליון דולר
 הכנסות:  144.1 מיליון דולר
 הכנסות באתר מוג'ו:   herbie05
 סרט קודם:  Herbie: Goes Bananas
 אתר רשמי
 דף הסרט ב־IMDb
 
החיפושית בהילוך גבוה (באנגלית: Herbie: Fully Loaded, בתרגום חופשי לעברית: הרבי בטעינה מלאה) הוא סרט של חברת וולט דיסני שיצא ב-2005. הסרט הוא הסרט החמישי בסדרת סרטי הרבי (Herbie). הסרט יצא לאקרנים בארצות הברית ב-22 ביוני 2005 ובישראל ב-28 ביולי 2005.
שחקנים

לינדזי לוהן בתור מרגרט "מגי" פייטון
מייקל קיטון בתור ריי פייטון סניור
מאט דילון בתור טריפ מורפי
ג'סטין לונג בתור קווין
ברקין מאייר בתור ריי פייטון סניור
שריל היינס בתור סאלי
ג'מי סימפסון בתור קראש
ג'יל ריצי בתור חברתה של מגי
ג'רמי רוברט בתור דייב המשוגע
מוניקה מאנינג בתור מוניקה ארמסטרונג
סקוט מק'ניירי בתור אוגי
יומנו של חנון (סרט, 2021)

| --- | --- |

כרזת הסרט
 מבוסס על:  "יומנו של חנון" מאת ג'ף קיני
 בימוי:  סווינטון סקוט 
 הופק בידי:  ג'ף קיני
 תסריט:  ג'ף קיני
 עריכה:  Sylvain Blais 
 מדבבים:  בריידי נון איתן ויליאם צ'ילדרס כריס דיאמנטופולוס אריקה סרה האנטר דילון
 מוזיקה:  ג'ון פסנו 
 מדינה:  ארצות הברית 
 חברת הפקה:  סרטי וולט דיסני, Bardel Entertainment 
 חברה מפיצה:  דיסני+
 שיטת הפצה:  וידאו על פי דרישה 
 הקרנת בכורה:  ארצות הברית 3 בדצמבר 2021 ישראל 16 ביוני 2022 (דיסני+) ישראל 1 בספטמבר 2023 (ערוץ דיסני)
 משך הקרנה:  58 דק' 
 שפת הסרט:  אנגלית
 סוגה:  סרט קומדיה, סרט מונפש 
 סרטים בסדרה:  "יומנו של חנון"
 אתר רשמי
 דף הסרט ב־IMDb
 
יומנו של חנון (באנגלית: Diary of a Wimpy Kid) הוא סרט קומדיה אמריקאי בהנפשה ממוחשבת, שבוים על ידי סווינטון סקוט על פי תסריט מאת ג'ף קיני. הסרט מבוסס על ספר באותו השם שיצא לאור בשנת 2007 ונכתב על ידי קיני. הסרט הוא פרקו החמישי של סדרת סרטי "יומנו של חנון", והוא נועד לשמש כאתחול לסרט הלייב אקשן באותו שם שעלה לאקרנים בשנת 2010.
הסרט מופק על ידי חברת "20th Century Animation" בשיתוף פעולה עם "Color Force" והוא הופץ על ידי אולפני המאה ה-20 כסרט מקורי של "דיסני+", שעלה לשידור ב-3 בדצמבר 2021. הסרט עתיד להיות הראשון בסדרת "יומנו של חנון", שיופק באופן מלא בבעלות אולפני דיסני. הסרט הוא גם הסרט המונפש השני שמופק על ידי "20th Century Animation" ומופץ על ידי אולפני המאה ה-20 מאז סגירתם של אולפני "בלו סקיי" באפריל 2021, לאחר הסרט "הבאג של רון", וסרט המונפש הראשון של אולפני המאה ה-20 שיופץ ב"דיסני+". זהו גם הסרט הראשון של אולפני המאה ה-20 אשר יושק על ידי חברת וולט דיסני, אשר נראה מעל לוגו הסרט.
ב-16 ביוני 2022 הושק שירות הסטרימינג דיסני+ בישראל, וסרט זה בגרסתו המדובבת לעברית נכלל בחלק מתכני הבכורה שלו. ב-1 בספטמבר 2023 הסרט שודר בדיבוב לאנגלית בערוץ דיסני ישראל.
תקציר העלילה

גרג הפלי הוא ילד צנום ושאפתן בעל דמיון פעיל, אשר יש לו תוכניות גדולות להיות עשיר ומפורסם, אך לפני שזה יקרה עליו לשרוד את חטיבת הביניים. בעודו ממלא את דפי היומן שלו בפרטים על ניסיונותיו המצחיקים, ולעיתים ההרות אסון, לצלוח את הסיטואציות היומיומיות בחטיבה, גרג לומד להעריך את חברי האמת שלו ומגלה אודות הסיפוק הנובע מעמידה בעקרונות שקבע לעצמו.
צוות המדבבים

הדיבוב העברי בוים על ידי תומר שביט באולפני דאבי דאב.
בריידי נון/אריאל לינדזן – גרג הפלי
איתן ויליאם צ'ילדרס/עמית מטלון – ראולי ג'פרסון
כריס דיאמנטופולוס/צביקה פורמן – פרנק הפלי
אריקה סרה/הדר שחף-מעיין – סוזן הפלי
כריסטיאן קונברי/אליענה מגון – פרגלי
האנטר דילון/יהונתן מגון – רודריק הפלי
ודה מאהרג' – שיראג גופטה
בילי לופז – מר אנדרווד
יובראג' סינג קלסי – צ'רלי דייוויס
רוברט מולוני – ג'ושי
גרייס ניוטון – מני הפלי
דוני לוקאס – מר האמפריז
ברנדה קריצ'לו – אמו של פרגלי